פסטיבל הזמר המזרחי

פסטיבל הזמר המזרחי היה תחרות של שירים עבריים מסוגת הזמר המזרחי, שהתקיימה בין השנים 1971 – 1982 ותחרות נוספת בשנת 1985. בסך הכל התקיימו 13 פסטיבלים.

הוגה ומפיק הפסטיבל בשנותיו הראשונות היה יוסף בן ישראל, מנהל מחלקת התרבות לשעבר של רשות השידור, שבחר וגילה יוצרים ומבצעים חדשים. הוא גם דאג לגיוס משאבים לקיום הפסטיבל. הפסטיבל הופק על ידי רשות השידור.

הפסטיבל נקרא בשמו הרשמי למנצח שיר מזמור – פסטיבל הזמר והפזמון הישראלי בסגנון עדות המזרח (המילים "למנצח שיר מזמור" נלקחו מפסוקי תהילים).  ב-1982 נוסף לו שמה של דרורה בן אב"י שהייתה אחת ממייסדי פסטיבל הזמר המזרחי, ונפטרה מספר חודשים קודם לכן, והוא נקרא דרור – למנצח שיר מזמור.
התחרות הראשונה התקיימה בערב ט"ו בשבט תשל"א, פברואר 1971, והשתתף בה אנריקו מסיאס כזמר אורח. תחרות זו, בניגוד לפסטיבלים אחרים באותה תקופה, התאפיינה בחבר שופטים, בראשות ד"ר ישעיהו שפירא, אשר בחרו מי יהיו השירים הראשונים. למקום הראשון נבחר השיר "המלאך הטוב יופיע" בביצוע לילית נגר. בחלק מהפסטיבלים, בעיקר באחרונים, הוא התקיים במתכונת של הופעות מוקדמות בכמה מבסיסי צה"ל, וקולות החיילים היו נרשמים ומתווספים לסיכום ההצבעה של המופע המרכזי שהיה נערך בדרך כלל בבנייני האומה בירושלים. קולות ההצבעה בערב המופע היו של הקהל היושב באולם, ושל קהל צופים בכמה נקודות שידור שהתקבצו במתנסים ובמרכזים קהילתיים בארץ.

על פי דרישת מנהל הטלוויזיה הישראלית, הפסטיבל הראשון שודר בטלוויזיה לאחר מספר ימים במסגרת שעות השידור בערבית. דרישה זו עוררה מחאה, ובשנים הבאות שודר הפסטיבל במסגרת שעות השידור בעברית, בשעות צפיית השיא, וברוב השנים גם בשידור חי.

הפסטיבל לאורך כמעט כל שנותיו התקיים בחג החנוכה, מלבד הפסטיבל הראשון שהתקיים בערב ט"ו בשבט תשל"א - פברואר 1971, ופסטיבל נוסף שהתקיים בחג הפסח תשמ"ב – אפריל 1982.

הפסטיבל יצא לדרך על רקע הקולות שהחלו להישמע באותם ימים נגד מיעוט השמעת זמר מזרחי בקול ישראל, ומתוך התחושה כי פסטיבל הזמר והפזמון שהיה פסטיבל לאומי, כלל שירים בעלי גוון מערבי. במקביל, כבר התווספו שתי תחרויות זמר לסוגי קהל בעלי טעם מוגדר: פסטיבל הזמר החסידי שהביא שירים בעלי גוון דתי־אשכנזי. וכן פסטיבל שירי ילדים. לאורך שנות קיומו, מארגני הפסטיבל שילבו בין המשתתפים בתחרות, זמרים שלא היו מזוהים דווקא עם הזמר המזרחי, ולא היו ממוצא מזרחי. כך הודגשה המטרה של שילוב המוזיקה המזרחית בזמר העברי. בין הזמרים והשירים המפורסמים: ששי קשת ("האהבה גן נעול") עדנה לב ("שתי אחיות"), הגשש החיוור ("לי לך"), שלישיית שוקולד מנטה מסטיק ("שיר היין"), עפרה חזה ("שבת המלכה" ו"שיר השירים בשעשועים"), יזהר כהן ("ירושלים האחרת"), יגאל בשן ותיקי דיין (בדואט "בואי נעשה לנו חג"), מוטי פליישר ("שימי ענק", ו"האהבה גן נעול היא" בדואט עם ששי קשת).

הביקורת על הפסטיבל באה דווקא מזמרים וחובבי זמר מזרחי, אשר ראו בו עוד "גטו מוזיקלי" כמו תוכניות רדיו וטלוויזיה שיוחדו לסגנון כזה של מוזיקה, וב-1985 התקיים הפסטיבל האחרון.

בפסטיבל השתתפו ביחד תזמורת רשות השידור ותזמורת קול ישראל בערבית כתזמורת הפסטיבל, מה שהביא לשילוב בפסטיבל של כלי נגינה מזרחיים ומערביים גם יחד. מה שתרם לפסקול ייחודי לפסטיבל. 

בין הזמרים שזכו בפסטיבל, בלט אורי שבח שזכה פעמיים במקום הראשון - פסטיבל מס' 3 (חנוכה תשל"ג) ופסטיבל מס' 5 (חנוכה תשל"ה), ושלוש פעמים במקום השלישי - פסטיבל מס' 4 (חנוכה תשל"ד), פסטיבל מס' 11 (חנוכה תשמ"א) ופסטיבל מס' 13 (ערב ט"ו בשבט תשמ"ה), ושירו "פזמון האגודה" שאותו כתב והלחין שבח, זכה במקום השני בפסטיבל מס' 7 (חנוכה תשל"ז). כמו כן בלט גם שימי תבורי שזכה פעמיים במקום הראשון - פסטיבל מס' 8 (חנוכה תשל"ח) ופסטיבל מס' 11 (חנוכה תשמ"א), ופעם אחת במקום השני - פסטיבל מס' 9 (חנוכה תשל"ט). וזוהר ארגוב שפרץ לתודעת הקהל הרחב בכל הארץ כשזכה במקום הראשון בפסטיבל מס' 12 (פסח תשמ"ב), עם שירו של אביהו מדינה הפרח בגני.

טבלת הישגים
מס'/שנהמקום ראשוןמקום שנימקום שלישיהערותהפסטיבל הראשון - ערב ט"ו בשבט תשל"א
10/02/1971המלאך הטוב יופיע - לילית נגרפרחי אהבה עצובה - עדנה לבכל הוד השמים - שושנה דמאריהזמר הצרפתי אנריקו מסיאס היה אורח הכבוד של הפסטיבל. הפסטיבל התקיים בבנייני האומה בירושלים, והנחתה אותו רבקה מיכאלי. ניהול מוזיקלי וניצוח על התזמורות היו משה וילנסקי וז'וז'ו מוסא. הפסטיבל הועבר בשידור ישיר ברדיו, ויומיים לאחר מכן שודר בטלוויזיה בשידור מוקלט.
המקום הראשון זכה בפרס של 1,500 ל"י, מקום שני 1,000 ל"י, ומקום שלישי 500 ל"י.הפסטיבל השני -- חנוכה תשל"ב
13/12/1971בואו ונשיר, אחים - ששי קשתשתי אחיות - עדנה לביעקב התמים - משה הללהאומן האורח של הפסטיבל היה ג'ו עמר. יגאל בשן היה אמור לשיר את השיר "יעקב התמים" אך צה"ל לא אישר את השתתפותו בפסטיבל, כיוון שהיה חייל. הפסטיבל התקיים בבנייני האומה בירושלים, והנחתה אותו רבקה מיכאלי. המנהל המוזיקלי והמנצח על התזמורת היה משה וילנסקי. הפסטיבל הועבר בשידור ישיר ברדיו, ושבוע לאחר מכן שודר בטלוויזיה בשידור מוקלט.הפסטיבל השלישי - חנוכה תשל"ג
30/11/1972עיר כלה - אורי שבחלא הבל היופי, לא שקר החן - משה הללחידה את לי - בועז שרעביאסתר עופרים הייתה אחת מהאומנים האורחים של הפסטיבל. הפסטיבל התקיים בבנייני האומה בירושלים, והנחתה אותו רבקה מיכאלי. החזן שלמה שמר הדליק את הנרות. הפסטיבל שודר בשידור ישיר בטלוויזיה וברדיו.הפסטיבל הרביעי - חנוכה תשל"ד
19/12/1973לקראת שבת - יגאל בשןעורה אדם - בועז שרעבישיר שמח - אורי שבחהזמרת האורחת הייתה שושנה דמארי, ואת נר ראשון של חנוכה הדליק ילד הפלא בן ה-10 נועם קניאל. הפסטיבל התקיים בבנייני האומה בירושלים, והנחתה אותו רבקה מיכאלי. המנהל המוזיקלי והמנצח על התזמורת היה משה וילנסקי. הפסטיבל שודר בשידור ישיר בטלוויזיה וברדיו.
בפסטיבל זה שררה אווירה של שמחה מהולה בעצב, בעקבות הנופלים הרבים במלחמת יום הכיפורים (שהסתיימה פחות מחודשיים לפני כן), ומאות השבויים והנעדרים שגורלם עדיין לא ידוע.הפסטיבל החמישי - חנוכה תשל"ה
07/12+08/12/1974ארץ אהובה - אורי שבחהמשיח - שוקולד מנטה מסטיקשבת המלכה - עפרה חזהאורח הכבוד של הפסטיבל היה המלחין היווני מאנוס חג'ידאקיס, כאשר אורח נוסף, הזמר היווני לאקיס פאפאס שר משיריו של חג'ידאקיס. הפסטיבל התקיים בבנייני האומה בירושלים בשני חלקים : במוצ"ש, ולמחרת ביום ראשון בערב - נר ראשון של חנוכה. את הערב הראשון של הפסטיבל הנחתה עפרה סמואל ואת הערב השני הנחתה רבקה מיכאלי. על הניהול המוזיקלי והניצוח על התזמורת היו לסירוגין יצחק גרציאני ואריה לבנון. הפסטיבל שודר בשידור ישיר ברדיו, ולמחרת שודר בטלוויזיה בשידור מוקלט.הפסטיבל השישי - חנוכה תשל"ו
29/11/1975זמר בודד הוא הלב - לילית נגרערוגות הבושם - יזהר כהןשיר היין - שוקולד מנטה מסטיקהפסטיבל התקיים בבנייני האומה בירושלים, והנחתה אותו רבקה מיכאלי. המנצח על התזמורת היה לסלו רוט. הפסטיבל שודר בשידור ישיר ברדיו, ולאחר יותר מחודש, במהלך חודש ינואר 1976, שודר הפסטיבל בשידור מוקלט בטלוויזיה.הפסטיבל השביעי - חנוכה תשל"ז
16/12/1976חג לי - משה הללפזמון האגודה - צמד העמרניםעומדות היו רגלינו בירושלים - רוחמה רזהפסטיבל התקיים בבנייני האומה בירושלים, והנחתה אותו תיקי דיין. המנהל המוזיקלי והמנצח על התזמורת היה יצחק גרציאני. הפסטיבל שודר בשידור ישיר ברדיו, ולאחר מספר ימים שודר בטלוויזיה בשידור מוקלט.הפסטיבל השמיני - חנוכה תשל"ח
06/12/1977שחורה ונאווה - שימי תבוריכי רב להושיע - עליזה עזיקרי ונסים גרמהאל ארץ ישראל - צדוק צובריהפסטיבל התקיים בבנייני האומה בירושלים, והנחה אותו עודד בן עמי. המנהל המוזיקלי והמנצח על התזמורת היה יצחק גרציאני. הפסטיבל שודר בשידור ישיר בטלוויזיה וברדיו.הפסטיבל התשיעי - חנוכה תשל"ט
30/12/1978שדי אל מה נורא - השרעביםכינור דוד - שימי תבוריזמר לחתנים - שלישיית ימים טוביםהפסטיבל התקיים באולם האודיטוריום ע"ש רוטשילד בחיפה, והנחו אותו רויטל עמית ומלאכי חזקיה. המנהל המוזיקלי והמנצח על התזמורת היה שמעון כהן. הפסטיבל שודר בשידור ישיר בטלוויזיה וברדיו.הפסטיבל העשירי -- חנוכה תש"מ
15/12/1979במלאת עשור לפסטיבל "למנצח שיר מזמור" לא נערך פסטיבל תחרותי אלא מופע של השירים הנבחרים של הפסטיבל על כל שנותיו. המופע התקיים בבנייני האומה בירושלים, והנחה אותו אברהם מור. המנהל המוזיקלי והמנצח על התזמורת היה משה וילנסקי. הפסטיבל שודר בשידור ישיר בטלוויזיה וברדיו.הפסטיבל האחד עשר - חנוכה תשמ"א
06/12/1980משה - שימי תבורימנגן ושר - אבנר גדסישובי השולמית - אורי שבח ולהקת האלמוגיםהפסטיבל התקיים בבנייני האומה בירושלים, והנחה אותו דניאל פאר. המנהל המוזיקלי והמנצח על התזמורת היה אריה לבנון. הפסטיבל שודר בשידור ישיר בטלוויזיה וברדיו.הפסטיבל השנים עשר - פסח תשמ"ב
10/04/1982הפרח בגני - זוהר ארגובאיומה בהר המור - אבנר גדסיאת שירי ומילותי - נסים גרמה ולהקת הבשמיםבשנה זו שונה שמו של הפסטיבל ל"דרור - למנצח שיר מזמור" ע"ש דרורה בן אב"י שנפטרה ארבעה חודשים קודם לכן. כמו כן זהו פסטיבל הזמר המזרחי היחיד שנערך בחג הפסח ולא בחנוכה כמו שהיה נהוג עד כה. הפסטיבל התקיים בבנייני האומה בירושלים, והנחה אותו דן כנר. המנהל המוזיקלי והמנצח על התזמורת היה יצחק גרציאני. הפסטיבל שודר בשידור ישיר בטלוויזיה וברדיו.הפסטיבל השלושה עשר - ערב ט"ו בשבט תשמ"ה
05/02/1985עד כלות הנשימה - חיים משהסלסולים - ג'קי מקייטןהללויה נגנו - אורי שבחפסטיבל זה נקרא "דרור" - פסטיבל לשירים ופזמונים ישראליים תשמ"ה. הפסטיבל התקיים בהיכל התרבות ברמלה, ובחסות ראש ממשלת ישראל שמעון פרס. את הפסטיבל הנחה דן כנר. המנהל המוזיקלי והמנצח על התזמורת היה ננסי ברנדס. הפסטיבל שודר בשידור ישיר בטלוויזיה וברדיו.

כל שירי הפסטיבלים
פסטיבל 1 – תשל"א
לילית נגר – המלאך הטוב יופיע
עדנה לב – פרחי אהבה עצובה
אופירה גלוסקא – לכה דודי
עליזה עזיקרי – עם בוא השחר
דני מסנג – אהובתי אהובתי
יפה ירקוני ומוטי פליישר – שימי ענק
מוטי פליישר – אהבה גן נעול היא
שושנה דמארי – כל הוד השמיים
אפי וייס – לך ורק לך
עדנה גורן – לילה בתכלת הגיא
רבקה זוהר – קינת יעקב
עירית סנדנר – היסמין
הגשש החיוור – לי לך

פסטיבל 2 – תשל"ב
ששי קשת – בואו ונשיר אחים
עדנה לב – שתי אחיות לי
לילית נגר וז'אק כהן – על טעם ועל ריח
שושנה דמארי – ברכת האל
אריה נקש – כשהיסמין פורח
דליה עמיהוד – יבוא הגואל
משה הלל – יעקב התמים
אופירה גלוסקא – כי מציון תצא תורה
אורי שבח – עונג שבת
לילית נגר – שיר האושר
דודו אלהרר – פתחי לי את דלתך
יפה ירקוני – תמר
לוליק – מזמור חדש

פסטיבל 3 – תשל"ג
אורי שבח – עיר כלה
אופירה גלוסקא – הבלדה על אסתריקה ואברבנאל
שלישיית צבע טרי – שיר החתונה
עדנה לב – ספר לי כוכב
דני גולן – שמשון ודלילה
הפרברים – עורי צפון
משה הלל – לא הבל היופי לא שקר החן
עליזה עזיקרי – סיפור אהבה
אלישבע ברזילי ודודו אלהרר – אהובת ליבי
בעז שרעבי – חידה את לי
לילית נגר – למה את יפה כזאת
יפה ירקוני ועזריאל אשרוב – יום דבש יום בצל

פסטיבל 4 – תשל"ד
יזהר כהן – ירושלים האחרת
שרה בדישי – אגדת שלום שבזי
ששי קשת – אהבה עזה
אביבה ניר – קריה למלך רם
בעז שרעבי – עורה אדם
מאיה קזביאנקה – איילת מחמדים
משה הלל – שלוש יונים
אופירה גלוסקא – בנעים זמירות
יגאל בשן – לקראת שבת
הפרברים – אני לדודי
עדנה גורן – אהובי ישן בזרועותיי
אורי שבח – שיר שמח

פסטיבל 5 – תשל"ה
אורי שבח – ארץ אהובה
שוקולד מנטה מסטיק – המשיח
אריה נקש – אני שר
עדנה גורן – אולי
ששי קשת – דוד מלך ישראל
עפרה חזה – שבת המלכה
מיכאל סינואני – קלת רגליים
ציפי זרנקין – ירושלים שלי
העמרנים – קומו ונעלה
שרה בדישי – הביתה
אבי טולדנו – סרנדה
עליזה עזיקרי – עורי צפון
דני מסנג – ברך את עמך
אופירה גלוסקא – אגדת הדייג
משה הלל – אל הנאווה
עוזי מאירי – ירושלים
דליה אליעזרוב – שוטי סירה
הפרברים – לי הינך תבל
לילית נגר – בוא יבוא
אביבה ניר – שירת האביב

פסטיבל 6 – תשל"ו
בעז שרעבי – הללויה
גבי שדה – לכה דודי
תיקי דיין – כשיבוא חמור לבן
דודו אלהרר – ושיר ליעלת החן
הפרברים – משהו
שוקולד מנטה מסטיק – שיר היין
דודו זכאי – שבת בכפר
לילית נגר – זמר בודד הוא הלב
יזהר כהן – ערוגות הבושם
העמרנים – שיר שבת
ציפי זרנקין – אהבה עתיקה

פסטיבל 7 – תשל"ז
משה הלל – חג לי
העמרנים – פזמון האגודה
כוכבה הררי ומייק בורשטיין – דמותך שבתה ליבי
סדנת תיאטרון שכונת התקווה – אליהו הנביא
רוחמה רז – עומדות היו רגלינו בירושלים
ג'קי אלקיים – את הוד עולמים
ציפי זרנקין – לבשי חג ירושלים
גילה בשארי – תפילה
חופני כהן – בת הזמן
שוקולד מנטה מסטיק – הוד מעלתך
דודו אלהרר – בואי מלכה
דינה גולן – הטבעת בתרמית
גידי גוב – נשבעתי עיני

פסטיבל 8 – תשל"ח
עליזה עזיקרי וניסים גרמה – כי רב להושיע
חדוה עמרני – מי אני
אלכסנדרה ושמעון חתוכה – גן נעול
צוות הווי פיקוד מרכז – מה אומרות עינייה
אביבה ניר – עורי צפון
צדוק צוברי – אל ארץ ישראל
ראובן ארז – אגדלך אלוהי כל נשמה
עפרה חזה – שיר השירים בשעשועים
הפרברים – ליל ירח ושושן
שימי תבורי – שחורה ונאווה

פסטיבל 9 – תשל"ט
שלמה חביב – שיר השלום
אופירה גלוסקא – אלף נשים
השרעבים – שדי אל מה נורא
עליזה עזיקרי – פרחי כלה
צמד צפרי – אזיל דמעותיי
ציפי זרנקין – יונתי בחגווי הסלע
אביבה ניר – אהובי יחזור
ראובן ארז – מזלות
שלישיית ימים טובים – זמר לחתנים
איתן מסורי – חגיגת הולדת
רחל קרטה – ידידיי הקשיבו לי
אברהם פררה – אודך כי עניתני
שימי תבורי – כינור דוד

פסטיבל 10 – תש"ם

שלמה חביב – שיר השלום
רחל קרטה – ידידיי הקשיבו לי

פסטיבל 11 – תשמ"א
אורי שבח ולהקת האלמוגים – שובי השולמית
אביהו מדינה – רחל
עליזה עזיקרי – בואה דודי
אבנר גדסי – מנגן ושר
השגרירים – יום המחר (יום חדש)
אברהם פררה – יונה תקונן על אמיריה
העמרנים – הללויה
 אביבה ניר – שיר היונה והשושן
שימי תבורי – משה
בצל ירוק 80 – יא סלאם
איתן מסורי – בואי כלה

פסטיבל 12 – תשמ"ב
אילנית – דרור
זוהר ארגוב – הפרח בגני
גילה בשארי – שירו שיר לאהבה
משה הלל – אלייך התמה
אביבה הד – אך טוב לישראל
משפחת סולימאן הגדול – דבקת המלך דוד
ניסים גרמה ולהקת הבשמים – את שירי ומילותיי
משה גיאת – חלומות
ראובן ארז – יונה אהבה
שוקי ודורית – תני לי את ידך
צדוק צוברי – אלף צלילים
אבנר גדסי – איומה בהר המור
רמי דנוך ומשה ענקי – קסם המזרח

פסטיבל 13 – תשמ"ה
ראובן ארז – שורשיי
אורי שבח – הללויה נגנו
דינה עוז – תני לו יין
זוהר ארגוב – מלאך ושטן
ג'קי מקייטן – סלסולים
אסתר לוי – שבת שלום
חיים משה – עד כלות הנשימה
גילה בשארי – האיש מהכרם
ארבע לב אדום – דרך ארוכה
העמרנים – שיר לירושלים
ג'קי מייקה – נעמה לי עירך
אבנר גדסי – ארץ חמדה

השירים המסומנים הם אלו שהגיעו לשלושת המקומות הראשונים של כל פסטיבל.

ראו גם
 תחרות הערבזיון

קישורים חיצוניים
 שימי תבורי – "שחורה ונאווה" פסטיבל "למנצח שיר מזמור" תשל"ח, "כינור דוד" פסטיבל "למנצח שיר מזמור" תשל"ט, "משה" פסטיבל "למנצח שיר מזמור" תשמ"א
 זוהר ארגוב – "הפרח בגני" פסטיבל "דרור - למנצח שיר מזמור" תשמ"ב
 עפרה חזה – "שבת המלכה" פסטיבל "למנצח שיר מזמור" תשל"ה
 חיים משה – "עד כלות הנשימה" פסטיבל "דרור" - פסטיבל לשירים ופזמונים ישראליים תשמ"ה





הערות שוליים

קטגוריה:תחרויות זמר בישראל
קטגוריה:מוזיקה מזרחית
הזמר המזרחי
*
*
*